1. ***Kdo je knjigo napisal, ilustriral prevedel in založil?***

**Napisal:** Antoine De Saint – Exupery

 *Rodil se je v začetku preteklega stoletja leta 1900, v Lyonu v obubožani plemiški družini in je zgodaj izgubil očeta. Zgodaj se je začel zanimati za znanost, zlasti fizika, čeprav je ljubil tudi leposlovje. Ko je končal srednjo šolo, je najprej mislil iti k mornarici, vendar je ta načrt opustil. Kasneje so ga poklicali k vojakom, kjer se je za silo naučil pilotiranja. Zaradi nesreče v letalu in nedovoljenega vzleta letala so ga za nekaj dni poslali v zapor in kasneje v pilotsko šolo. Na poletu proti Indokini se je njegovo letalo zrušilo v libijsko puščavo. Po nekaj dneh hude žejo pa so ga srečno našli. Ta pripetljaj mu je pozneje dal nekaj snovi in misli za knjigo Mali princ.*

*Napisal je še veliko drugih knjig za odrasle: Terre des Hommes, Bojni pilot, Južni kurir, Nočni polet, …*

***Ilustriral*** *: Prav tako on*

*Mislim da je z risbicami, ki so narisane, kot bi jih narisal otrok, želel, da bi lažje razumeli bistvo knjige in bi si znali predstavljati, kaj je napisano v njej.*

 ***Prevedel:*** *Ivan Minatti*

 ***Založila:*** *Mladinska knjiga (2005)*

1. ***Kdaj in kje se zgodba dogaja?***

*Zgodba se dogaja v puščavi in menim da je ravno takrat na naših koncih potekala vojna.*

1. ***Oznaka oseb***

### *Mali princ- Bil je deček zlatih las in globokih misli, ki je prišel z nekega majhnega asteroida, da bi si našel prijatelje.* Antoine de Saint Exuperya opisuje Malega princa kot pravljično bitje, vendar je to oseba, ki živi v vsakem človeku. Vsak ga ima vsaj en del v sebi.

 ***Lisica-*** *Pisatelj ji je dal človeške lastnosti, torej jo pooseblja. Malemu princu pa je dala kar nekaj življenjsko pomembnih naukov.*

 ***Brodolomec-*** *Mislim, da je Saint-Exupery opisal samega sebe. Svoje mišljenje o svetu in o odraslih pa je izrazil v Malem princu.*

 ***Vrtnica-*** *»In rodila sem se isti hip kot sonce« Ta stavek dokazuje, da je bila vrtnica ošabna in bahaška. Vendar pa je bila Malemu princu dragocena ravno zato, ker je bila njegova in ker jo je poslušal kako je stokala, kako se je bahala in jo je zvečer pokrival in podnevi ščitil z zaslonom. Tudi vrtnica ima človeške lastnosti, kajti tudi ljudje smo včasih bahaški in prevzvišeni nad drugimi.*

**Kralj-** ponazarja človekovo željo po oblasti in moči. Kraljevi ukazi so brez smiselnega namena, saj ukazuje nekaj, kar se že dela.

**Domišljavec-** je človek, ki ima do potankosti izoblikovano svojo samopodobo in od ostalih ljudi pričakuje, da jo bodo sprejemali.

**Pijanec-** najbolj od vseh mi je bil posrečen pijanec. Pa vendar me je prav tako kot Malega princa obdal z veliko žalostjo. Spoznala sem, da ljudje pijejo, ker jih je sram. Sram, da pijejo.

**Trgovec-** tako kot vsem ljudem, se je tudi trgovcu mudilo in ni imel časa niti za najosnovnejše stvari v življenju. Da bi bil srečen. Cel čas je prešteval zvezde in jih vlagal v banko, zato da je bogat. Tudi odrasli hodijo v službo, nekateri so celo "deloholiki", samo da bi bili bogati.

***Geograf-*** *Tako kot geograf imamo ljudje kdaj pa kdaj željo po vladanju. Za geografa je bilo preveč zapleteno, da bi si ogledal svoj, lasten planet, kaj šele druge. To delo naj opravljajo raziskovalci, je še dodal.*

**Svetilničar-** Mali Princ je bil vzljubil svetilničarja, ker je bil zvest svoji svetili. Ostali so se mu zdeli smešni, samo on ne, ker se je ukvarjal s čisto drugimi rečmi, kot s samim seboj.

1. ***Kratka vsebina zgodbe MALI PRINC***

*ekje v širnem vesolju, daleč vstran od ljudi, je živel deček zlatih las in globokih misli. Bolj natančno, živel je na asteroidu, ki je bil tako majhen, da si na njem lahko videl sončni zahod 42 krat, če si le za malenkost premaknil stol. Na tem asteroidu je živel čisto sam, družbo pa mu je delala samo prevzvišena in za njega prelestna vrtnica.*

*Nekega dne, se je odločil, da bo odpotoval, da bi si našel prijatelje. Zato je skrbno očistil svoje tri majhne vulkane in populil vse škodljive rastline, ki bi mu lahko uničile njegov majhen planet.*

*Na popotovanju skozi veselje je srečal mnogo zanimivih ljudi. Kralja, domišljavca, svetilničarja, pijanca in geografa, ta pa mu je priporočal, naj si gre ogledat planet Zemljo.*

*Ko je Mali princ končno prispel na Zemljo je zagledal kačo, ki mu je rekla, da ga lahko spravi nazaj, od koder je prišel. Pa vendar je princ ni poslušal. Po dolgem popotovanju je končno*

*naletel na pilota, ki je ravno takrat strmoglavil z letalom. Prosil ga je naj mu nariše backa, da mu na njegovem planetu ne bo dolgčas. Nadse žalosten pa je bil, ko je izvedel, da bacek je rastline, tudi vrtnice, katero je imel tudi sam na svojem planetu in je tako lepo skrbel zanjo. Tako je pisatelj spoznaval njegovo otožno življenje.*

*Mali princ pa se je spoprijateljil še z lisico, katero je tudi udomačil. Lisica mu je povedala marsikaj, pa vendar se sporočilo knjige skriva ravno v njeni skrivnost:*

***KDOR HOČE VIDETI, MORA GLEDATI S SRCEM. BISTVO JE OČEM NEVIDNO.***

*Ko je minilo leto dni, se je princ čutil pripravljenega da odide z Zemlje. Pod roko je držal backa in nagobčnik zanj, ter ves preplašen poiskal kačo, ki se mu je že prvi dan ponudila, da ga spravi nazaj, od koder je prišel. Poslovil se je od pilota in stopil korak naprej. Mimo njegove noge je švignilo nekaj hitrega kot blisk in Mali princ je padel, kakor pada drevo in zaradi peska ni bilo slišati niti najmanjši šum.*

1. ***Najlepša poved ali misel***

*V Malem princu mi je bilo všeč veliko misli, kajti ob njih sem se lahko poglobila v bistvo knjige in moram reči, da so to življenjsko pomembni nauki.*

*\*Kdor hoče videti mora gledati s srcem. Bistvo je očem nevidno.*

### *Ljudje si ne vzamejo časa, da bi sploh kaj spoznali. Pri trgovcih kupujejo kar izgotovljene predmete. Ker pa ni trgovcev, ki bi prodajali prijatelje, ljudje nimajo več prijateljev.*

### *\*Kaj je to udomačena?*

*"To je nekaj, kar že dolgo ni več v rabi," je rekla lisica. "Pomeni pa -* ***ustvarjati vezi****..."*

*"Za zdaj si zame samo majhen deček, cisto tak kot sto tisoč*

*drugih majhnih dečkov. In jaz te ne potrebujem. In ti mene se manj. Zate sem samo lisica med sto tisoč drugih lisic.* ***Če pa me udomačiš, bova drug drugega potrebovala. Ti bos zame edini na svetu. Jaz bom zate edina na svetu."***

1. ***Moje mnenje o knjigi***

*Če hočemo dodobra spoznati bistvo knjige jo moramo najprej dobro in z razumevanjem prebrati. Tudi jaz sem mislila, da jo bom na hitro prebrala (rabila sem namreč slabih 45 minut) in potem bom vsega rešena. Vendar ni bilo tako. Ko sem celo zgodbo poskušala spraviti na papir, je bilo na koncu na njem z velikimi črkami napisano samo grr!*

*Lahko bi obiskala internetne strani, ki nam dandanes ponujajo vse več možnosti, da se hitro znebimo knjig, pa vendar sem jo šla ponovno brat. Takrat sem se poglobila v bistvo knjige in ni mi ušla niti najmanjša malenkost. Vsako misel sem si vtisnila v spomin in jo prepisala na papir, ki ga imam sedaj pritrjenega nad posteljo. In ko se zjutraj zbudim, se najprej zasmejem tem čudovitim a ob enem realističnim mislim.*

*Kajti resnično je bistvo očem nevidno. To sem spoznala tudi ob branju te knjige. Čeprav je Mali princ le literarni junak, ga imamo tudi mi vsaj malo v sebi. Njegovo mišljenje o svetu, njegovo željo po prijateljstvu in njegovo vdanost ter naklonjenost do vrtnice ima prav vsak v* sebi.

Mali princ je otrok, ki pa nosi v sebi vso razumnost odraslega človeka. Pa vseeno ostane v njem toliko otroka, da se ne ozira na muhe odraslih in o svetu razmišlja na preprost in nepristranski način. Želi si preprostih stvari in v njegovem srcu je prostor le za preprostost in lepoto.